ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة
وكل ضلالة في النار اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم
العالمين انك حميد مجيد فموعدنا اليوم ان شاء الله تعالى مع ترجمة لابي هريرة رضي الله عنه اذ هو الراوي الاعلى في اسناد البخاري الذي بدأناه منذ عدة حلقات وقبل ان ادلف الى ترجمة ابي هريرة
اذكر مقدمة مهمة تشتمل على حديثين لرسول الله صلى الله عليه واله وسلم الحديث الاول رواه الشيخان من حديث ابي سعيد الخدري رضي الله عنه انه حدثت خشونة بين عبدالرحمن بن عوف رضي الله عنه وخالد بن الوليد رضي الله عنه
فاغلظ خالد لعبدالرحمن فاشتكى عبدالرحمن خالدا لرسول الله صلى الله عليه وسلم فقال عليه الصلاة والسلام موجها كلامه الى خالد بن الوليد قال لا تسبوا اصحابي فوالذي نفسي بيده لو انفق احدكم مثل احد ذهبا
لم يبلغ مد احدهم ولا نصيفه لا تسبوا اصحابي يقولها النبي صلى الله عليه وسلم لخالد وخالد رضي الله عنه من اصحابه فكان اصحاب النبي صلى الله عليه وسلم طبقات بل هم طبقات
من حيث الفضل من حيث السبق من حيث البذل لا يستوي منكم من انفق من قبل الفتح وقاتل فابو بكر الصديق وعمر وتمام العشرة هم ارفع قدرا ثم يأتي بعد ذلك طبقة ثم بعد ذلك طبقة وبعدين طبقة مسلمي الفتح الى اخره يعني
وبعدين من كان كبيرا في السن كمان يعني لا تسبوا اصحابي قال النبي صلى الله عليه وسلم لخالد وهو يقصد عبدالرحمن اي ان عبدالرحمن له منزلة خاصة فاذا كان هذا
قول النبي عليه الصلاة والسلام لخالد فهو اولى واولى لمن لم يشهد النبي صلى الله عليه وسلم ولم يحظى بشرف الصحبة اولى ان يقال له لا تسبوا اصحابي فوالذي نفسي بيده
لو انفق احدكم مثل احد ذهبا ما بلغ مد احدهم اذا انفق ولا نصيفه انت عارف المد كقبضتي اليد لما تغرف بقبضة بقبضتي يديك اي شيء تغلي بيه غلة رز اي حاجة تملى
ايديك الاتنين ده اسمه مد نصيفه نصه يعني يعني ايد واحدة يريد النبي صلى الله عليه وسلم ان يقول لخالد ومن ثم من بعد خالد من باب اولى لو ان احدكم
قدر له ان يمتلك مثل احد ذهبا ودي في في العادة مستحيلة يعني مستحيل لو واحد يبقى عنده دهب كجبل احد لو قدر يعني انه عنده كاحد ذهب فانفقه في سبيل الله
ثم جاء واحد من اصحابي من مثل عبدالرحمن بن عوف فانفق مدا مدا من شعير مش من دهب مدا من ارز مدا من ذرة يعني بملئ قبضتها اليد هذا المد اعظم عند الله عز وجل من هذا الجبل
اللي هو من زهب لو قدر ان ان يكون لك كزلك بل نصف مد اذا انفقه مثل عبدالرحمن بن عوف رضي الله عنه يكون عند الله اعظم واثقل من ان ينفق خالد اللي هو الصحابي برضه
مثل احد ذهبا وبدأ الكلام بلا تسبوا اصحابي الحديث الاخر رواه الامام مسلم في صحيحه من حديث ابي موسى الاشعري رضي الله عنه قال صلينا المغرب مع رسول الله صلى الله عليه وسلم
ثم قلنا لو جلسنا حتى نصلي معه العشاء قال فخرج علينا فرآنا قال ما اجلسكم قلنا يا رسول الله صلينا معك المغرب فقلنا لو صلينا معك العشاء قال احسنتم او قال اصبتم
ثم رفع بصره الى السماء وكان كثيرا مما يرفع بصره الى السماء ثم قال النجوم امنة للسماء فاذا ذهبت النجوم اتى السماء ما توعد وانا امانة لاصحابي فاذا ذهبت اتى اصحابي ما يوعدون
واذا ذهب اصحابي واصحابي امنة لامتي فاذا ذهب اصحابي اتى امتي ما يوعدون فعندنا ثلاثة انواع من الامان نوع كوني ونوعيان شرعيان النوع الكوني هو بقاء النجوم في السماء لان اذا النجوم انكدرت
وتساقطت فقد وهت السماء وقامت القيامة طول ما النجوم تزين السماء في امان من جهة قيام القيامة فدي علامة علامة علامة كونية العلامة الشرعية الاولى بقاء النبي صلى الله عليه وسلم في وسط الامة
اعطاه الله عز وجل عهدا الا يهلكهم بسنة عامة. ما فيش مجاعة تأتي تحصد الامة كلها. ممكن تحصد شعبا من الشعوب او بلدا من البلاد او تحصد نص المسلمين لكن المسلمين كلهم لأ
السنة اللي هي السنة اللي هي المجاعة. المجاعة العامة والا يظهر عليهم عدو من غيرهم يستأصل شأفتهم بحيث لا يبقى احد من المسلمين والا يلبسهم شيعة دي اللي ربنا سبحانه وتعالى منعها النبي عليه الصلاة والسلام. لم يستجب له فيها
وكان النبي وقال الله عز وجل للنبي صلى الله عليه وسلم وما كان الله معذبهم وانت فيهم وما كان الله معذبهم وهم يستغفرون عندنا ده امان ايضا بقاء النبي صلى الله عليه وسلم فيهم
حاجة تانية وهي انه لم يكن على عهد النبي صلى الله عليه وسلم قول اخر في مقابل قوله ما فيش حد في عهد النبي يقول في المسألة قولان قولان دي جت بعد النبي عليه الصلاة والسلام
ممكن الصحابي يجتهد والصحابي الاخر يجتهد يبقى في قولان لمجتهدين في المسألة. ماشي الحال لكن في عهد النبي صلى الله عليه وسلم لم يكن ثمة الا قول واحد فده برضو كان امان
نختلف احنا الاتنين زي ما نختلف. اول ما نوصل الرسول عليه الصلاة والسلام هو الحكم ما فيش حد يعقب عليه ولا حد يرد عليه ولا الكلام ده فبردو ده كان عامل امان وهي اجتماع شمل الامة
قال وانا امانة لاصحابي فاذا ذهبت اي بالموت اتى اصحابي ما يوعدون. هيبقى فيه قولين في المسألة وفي تلاتة وممكن يبقى فيه اختلافات وحصل اول مشكلة سقيفة بني ساعدة والنبي عليه الصلاة والسلام
لسه ميت قبل ان يدفن كمان كما جاء في بعض الروايات لكن على اي حال النبي صلى الله عليه وسلم دفن ثم بدأ الخلاف في سقيفة بني سعيدة وكانت فلتة وقى الله شرها. واجتمعت الامة على ابي بكر الصديق وبعدين استقرت الدنيا لحد اخر خلافة عمر
عمر بن الخطاب طعن عمر ثم خلف عثمان برضو طعن عثمان خلف علي ابن ابي طالب طعن علي ابن ابي طالب انفتح باب الفتنة على مصراعيه لكن في الاخر الصحابة هم الصحابة
امنة للامة ليه؟ ما فيش حد يعرف يرفع طرفه في صحابي كلهم كانوا يوقرون الصحابة. اصحاب النبي صاحبوه وتعلموا منه وكما قال ابن مسعود رضي الله عنه الا الله نظر في قلوب العالمين فاختار محمدا صلى الله عليه وسلم لرسالته
ثم اختار اصحابه له ازا الصحبة دي لانها اعظم المراتب شف النهاردة لما واحد يقول لك انا تتلمذت على الشيخ ابن باز والشيخ الالباني والشيخ ابن عثيمين والشيخ عبدالرزاق حمزة والشيخ احمد شاكر شيخ المعلمي اليماني
انت كتلميز بتدلدل ودانك على طول ليه رأى الجهابذة وصاوى وتعلم على العلماء وجلس تحت اقدامهم يكفي انه رآهم احنا بنقعد نحسده بقى ونقول لك لا تتكلم ده هذا رجل ملئ علما
امال بقى لو طلعت بقى في الطبقة وفضلت ماشي لحد ما وصلت بقى للتابعين او او تحتيهم الذين حتى لما ليسوا من التابعين زي البخاري وغيره من الائمة الستة والشافعي
ها؟ يعني اللي مختلف بس في في تابعيته ابو حنيفة يقال ادرك انس ولكن الصحيح انه لم يسمع من انس شيئا ولا تصح الرواية عن انس اما ما لك فلم يدرك صحابيا فضلا عن الشافعي فضلا عن احمد
فيبقى ده حتى مش مش تابعي يعني ممكن يكون من اواسط اتباع من اواسط اتباع التابعين من صغار اتباع التابعين من صغار التابعين لو انت شفت الناس اللي زي دول خلاص ما فيش حد بيعرف يكلمك. دول بقى اصحاب النبي عليه الصلاة والسلام
رأوا النبي صلى الله عليه وسلم وجالسوه وكحلوا اعينهم برؤيته وشنفوا اذانهم بسماعه. قصة كبيرة الصحبة شرف باذخ كانوا والصحابة موجودين ما كانش حد يتجاوز قولهم ما تجاوز قول الصحابة الا اهل البدع. بس
عمرو بن عبيد والشلة بتاعته اللي زيه يعني سواء سبقوه او جاءوا بعده لما واحد بيحتج على عمرو بن عبيد بحديث جابر بن سمرة آآ بسمرة ابن آآ جندب بن جندب رضي الله عنه
فقال له ما تفعل بسمرة؟ قبح الله ثمرة. لقبحك الله وقبح امثالك صحابي سمرة لا يقبح انما ظهر بقى الاستهانة بالصحابة بعد ما فتح باب الفتنة بمقتل علي رضي الله عنه
فالصحابة كانوا امانة للامة. ازا اختلفوا على الاقل المسائل فيها قولان اكسر ما يمكن ان يتصور تلات اقوال مسلا ودي مسألة نادرة يعني في الصحابة يعني ما لم اجدها كثيرة. ممكن قولان موجودة. قولان. واحيانا كان بعض الصحابة يترك قوله لصحابي اخر
زي ما عرضت على ابي موسى الاشعري قضية في الميراث ابو آآ موسى الاشعري آآ افتى بفتوى ثم ذهبوا الى عبد الله بن مسعود فافتى بفتوى بخلاف فتوى ابي موسى
فتراجع ابو موسى عن الفتوى والحديس في البخاري وغيره قال لا تسألوني ما دام هذا الحبر فيكم هذا الحبر فيكم وقصة عبد الله بن مسعود وابو موسى الاشعري برضو في التسبيح بالحصى والكلام ده
ارجأ ابو موسى الاشعري ان ينكر على الذين يسبحون بالحصى حتى يرجع الى عبدالله بن مسعود اللي هو اعلم منه حتى ان ابن مسعود رضي الله عنه لما قال يا ابا موسى هلا انكرت عليهم؟ قال انتظار امرك او انتظار رأيك
العلماء اخدوا من كده ادب معين كده قال لك لا يجوز ان يفتي المرجوح مع وجود المفضول مع وجود الفاضل في البلد في البلد. اتنين من الفضلاء واحد اعلم من التاني
لو لو المفضول مؤدب يحيل على الفاضل على طول الصحابة كانوا كده كان ممكن الواحد يترك رأيه لرأي غيري من الصحابة. حتى لو كل واحد اصر على رأيه ما بيشغبوش على بعض
ولا بيتعدوا على بعض بالكلام بل يحفظون اقدار بعضهم. ممكن بعضهم يقول كلمة قوية جدا جدا هي عندنا الان في منتهى الرقة ازا سمعنا الاقوال الفزيعة التي نسمعها الان والتي ستسمعون شيئا منها الان
فمن الغريب العجيب ان يسب الصحابة في بلاد السنة يسبوا في بلاد الروافض ماشي مش اقرارا طبعا مني لكن مش غريبة ليس غريبا عليهم ازا كان ابو بكر الصديق وعمر بن الخطاب عند هؤلاء الروافض هم الجبت والطاغوت في القرآن
كل جبت في القرآن عندهم هو ابو بكر الصديق وكل طاغوت في القرآن هو عمر بن الخطاب ده فضلا عن اتهام عايشة في عرضها برغم ان القرآن نازل بتبرئتها وانهم يكفرون عامة الصحابة
والذين يتراجعن يقبلونه يفسقونه وليس من الصحابة احد بقي على الاسلام كما ينبغي الا سبعة في اقصى تقدير عندهم الكلام ده بنجيبه من بنات افكارنا ولا بنألفه. الكلام ده موجود في الكتب الاصلية وفي المرجعيات عندهم
فلما يسب الصحابة في بلاد الروافض ماشي مع المذهب بتاعهم وانا قلت لك الصحابة ما فيش حد فتح عينيه في الصحابة الا بعد ما فتح باب الفتنة انما ظل الصحابة في بلاد السنة
على القمة كله اذا ذكر اسم صحابي يلهج اللسان رضي الله عنه ليه؟ لانهم اصحاب نبينا ينبغي ان ان نقدر هذا القدر الامام مالك رحمه الله لما قيل له ان هناك من يسب الصحابة قال هؤلاء يريد يريدون ان يسبوا النبي
لكنهم لا يستطيعون عندما قالوا له صحابة سوء لما لما واحد يطلع يقول ابو هريرة الكذاب يعني النبي عليه الصلاة والسلام ما يعرفش يختار اصحابه يعني يعني اثنى على اناس طلع انهم كدابين بعد ذلك
هو ده مش يبقى سوء اختيار ولا يبقى يبقى يبقى ايه تفسيره ايه يعني احنا في في بلاد السنة في مصر مثلا وفي غيرها الصحابة يسبون وانا الحقيقة يعني رأيت ان اترجم لابي هريرة ترجمة
واضرب عصفورين بحجر بدل ما اترجم لابي هريرة رضي الله عنه مترجمة بمعنى الترجمة اعرف به باحواله واقواله والكلام ده لأ انا اتيت عناوين مقال اللي انا هقوله ده تلتاشر سلاسة عشر عنوانا بس
انما المذكرة التفسيرية تحت كل عنوان يشيب لهولها الولدان ومنشورة في الجرايد اللي المفترض ان عليها رقابة اي جرنان عليه رقابة احنا ما عندناش اغلى من الصحابة لانهم اصحاب نبينا
عليه الصلاة والسلام كيف مرت هذه العناوين اللي انا ساقرأها الان كيف مرت هذه العناوين؟ فضلا عن المضمون الذي كتب تحتها كيف مرت على الرقابة ومضت حتى يعني تجعل القذى في اعيننا
فانا قلت خلاص احنا هنجيب العناوين وانا ساقرأها على مضض انا بقرأها وانا قلبي يتمزق اقرؤوها وانا قلبي يتمزق ان ينشر هذا في بلاد السنة وفين المؤسسة الرسمية اللي هي منوط بها في الاصل ان تدافع عن الدين
الدين اللي هم الصحابة يعني الذين نقلوا الينا السنة. فين رد الفعل على هذا الكلام الذي سأقرأه من المؤسسة الرسمية المنوط بها حفظ الدين واحنا كما قلت بلاد سنة فانا اسف انني سأقرأ هذه العناوين
اسف لكن ساجعل ترجمة ابي هريرة تحت هذه العناوين حنصيب كما قلت عصفورين بحجر سندفع كيد هؤلاء في نحورهم بالمنقول والمعقول وفي نفس الوقت ستعرف من هو ابو هريرة رضي الله عنه
فهذه العناوين التي ساقرأها لكم تباعا مكتوبة كما قلت عناوين في الصفحة بخط كبير. اكبر خط ببنط تمانية واربعين تقريبا سقوط اكبر راو لاحاديث الرسول ده العنوان الكبير خالص اللي في الصفحة
العناوين بقى اللي في الصفحة واحد الخطوط نفسها احجام مختلفة ابو هريرة راوي الاكاذيب والخرافات كان يأكل على مائدة معاوية ويصلي خلف علي ويقول الصلاة خلف علي اتم والاكل عند معاوية ادسم
اربعة كان يطارد الصحابة ويسألهم ان يطعموه لكنهم كانوا يردونه ولم يستجب له الا جعفر ابن ابي طالب خمسة كان ناهما للطعام وقالت له عائشة انه رجل مهزار وسلك سلوكا مع الاطفال يجعل منه مجرد اراجوز
ده يقال في ابي هريرة مجرد اراجوز ستة لم يصحب الرسول صلى الله عليه وسلم سوى. طبعا صلى الله عليه وسلم دي من عندنا ها التردي والصلاة على النبي دي ما عندي
لم يصحب الرسول صلى الله عليه وسلم سوى سنة وتسعة اشهر فمن اين له بكل هذه الاحاديث كداب يعني وكان يقول لو سمع عمر ما اتحدث به عن رسول الله صلى الله عليه وسلم لشج رأسي
سبعة الرسول صلى الله عليه وسلم طرده من المدينة بعدما ضاق بتصرفاته تمانية في اول يوم اسلم فيه طلب من الرسول صلى الله عليه وسلم نصيبه من الغنائم فاهانه صحابي وسكت النبي صلى الله عليه وسلم على اهانة ابي هريرة
تسعة خدم الرسول صلى الله عليه وسلم مقابل ملء بطنه كما كان يخدم اهل بلده مقابل طعامه فقط ولم يكن له اسم معروف لا في الجاهلية ولا في الاسلام اللي ما يتسماش يعني
عشرة باع الرسول صلى الله عليه وسلم ودي قلة ادب. كلمة باع النبي دي قلة ادب بقى باع الرسول صلى الله عليه وسلم لمعاوية ببضعة دراهم ما فيش حد في قلبه
اي تعظيم للنبي صلى الله عليه وسلم يقول واحد باع النبي احداشر عمر منعه من الرواية وعلي قال عنه اكذب الناس على رسول الله صلى الله عليه وسلم ابو هريرة
اتناشر واجهته السيدة عائشة قائلة له انك لتحدث حديثا ما سمعته من النبي صلى الله عليه وسلم فقال شغلك من عنه المرآة والمكحلة تلتاشر عندما وقع الخلاف بين علي ومعاوية انحاز الى معاوية الذي كان يمتلك المال والسلطان ومظاهر الترف والنعيم وابتعد عن علي
لانه لا يملك سوى الجوع والفقر والزهد انا اكرر اسفي مرة اخرى انني قرأت هذه العناوين ده كلام يقال عن ابي هريرة في بلاد السنة وفي جريدة تطبع والمفروض عليها رقابة
انا يعني سامحوني الصحابة عندي خط احمر وش عندي انا بس؟ الصحابة عند كل علماء السنة خط احمر لا ينبغي ان يتجاوز القضية دي بالذات يعني قضية الصحابة بالذات والهجوم على الصحابة وشتمهم
باقذع الالفاظ طبعا اللي كان تحت الكلام ده انا ما اعرفش اقراه اصلا كلام ما يتلبسش عليه هدوم الكلام المكتوب تحت هذه العناوين كلام فظيع بكل معنى الكلمة انا ما ادري
الى اين نذهب الى اي منحدر ننزل انا اعرف ان مصائبنا التي تأتينا بالجملة في بلاد المسلمين سببها المخالفة هذه عقوبات تنزل علينا اضعف الايمان اوقف هذا البني ادم اوقفه احاكمه اضعف الايمان احاكمه قدمه للمحاكمة
كما يقدم آآ اي انسان للمحاكمة في اتفه من هذا بالف درجة اقدمه للمحاكمة واعرفه كيف يتكلم عن الصحابة. لان الصحابة دي يا جماعة مش بتوعنا احنا. الصحابة مش ملكنا احنا فقط. الصحابة ملك الجماهير كلها
انا النهاردة لما بتكلم ما بتكلمش بلسان طائفي اي انسان سواء كان رئيسا او مرؤوسا دي قضيته قضيته ايضا انا لا اتصور ان يكون هناك مسؤول في بلاد المسلمين او في مصر مثلا يرضى بهذه العناوين
يرضى ان يقال عن صحابي الان الصحابة بتوعنا كلنا انا لا بقول جماعة ولا بقول آآ فرقة ولا الكلام ده الصحابة ملكنا جميعا فالمفترض ان دي قضية امن دولة قضية امن عام
ليه؟ لان السخط ينزل علينا من السماء بمثل هذا فالمفترض انا لو عايز احمي البلد من الانهيار او ما اشيل هزا الكلام لا اسمح مطلقا لاحد ان يتكلم الا اذا كان عالما ومزكى
مسألة يا استاز احمداح والمسألة فوضى. مش عايز اخوض كثيرا في الكلام لان انا عندي محاور كثيرة قلت لكم تلتاشر محور. بعض المحاور مكررة لكن هي في الاخر هتصفى على حوالي تسعة محاور
انا ساخذ محورا محورا منه هكشف حياة ابي هريرة رضي الله عنه ومنها في نفس الوقت سادفع هذه التهمة المحور اللي انا هبتدي به مش هتكلم عن قصة راوي الاكاذيب والكلام ده لان هجيبها لك بعد كده لان هتاخد مننا بعض الوقت
انما ابدأ بالمحور التالت اللي هو بيقول كان يطارد الصحابة يسألهم ان يطعموه لكنهم كانوا يردونه ولم يستجب له الا جعفر ابن ابي طالب رضي الله عنه بترد الصحابة يعني ايه
وردوه يعني ايه يعني راجل بيلقح جتته يقوم داخل معزوم عند صحابي يقوم صحابي طرده من البيت او يقفل الباب في وشه كان يطارد فعل ماضي يعني هو ده ابو هريرة ده ابو هريرة
خد القصة دي منين؟ وقصة جعفر منين عشان تعرفوا ان الفهم نعمة وان من رزقه الله عز وجل فهما فقد اوتي خيرا كثيرا لان الحكمة مبناها في الاصل على حسن الفهم
القصة في صحيح البخاري من حديث ابي هريرة رضي الله عنه ذاته قال قال والله الذي لا اله غيره انا عايزك تركز معي بس وآآ عشان تشوف القصة ماشية ازاي
وانا عارف ان انك بعد ما تسمع الحديث مش محتاج ان انا افسر لك حاجة وهتعرف هذا البني ادم بيفهم ولا لا قال ابو هريرة والله الذي لا اله غيره
لقد رأيتني اصرع بجنب هذا المنبر والحديس عند البخاري وغيره وانا من طبيعتي انني اجمع الفاظ الحديث من كتب شتى وقد اعزوه لواحد. يعني ممكن اقول لك على الحديث في البخاري
ثم اتي ببعض سياق ليس في البخاري عشان ما فيش حد يستدرك علي ويقول لي القطعة دي مش في البخاري القطعة دي عند فلان او علان فانا انما فقه الرواية بس
اوثقها. اما مجمل الفاظ الرواية فانا يعني ااتي يعني طرق الحديث كلها وبسلط الالفاز بعدها على بعض وبتمم الجمل الناقصة والكلام ده لحد ما الحدث يكون كاملا قال والله الذي لا اله غيره لقد كنت اصرع بجنب هذا المولد. بيصرع يعني بيغمى عليه
فيجيء الجائي فيراني مصروعا يظنني مصروعا يعني عنده صرع فيضع قدمه على عنقي ما هو عايز بيتنطط ويتهبد ويتلوى على الارض. فيفكر ان هو عنده صرع ولا حاجة يقوم يبرك فوقه مسلا عشان ايه؟ يسكته
وما بي الا الجوع اللي عمل فيه القصة دي وبيغمى عليه انه جائع ففي يوم من الايام كان جائعا فحب يحتال حيلة يحفظ بها ماء وجهه ده اللي بيقول لك يطارد الناس. يطارد الصحابة. يعني يعني ليس عنده حياء
ده شف ابو هريرة بقى بيقول ايه فجلست على طريقهم يوما صلوا صلاة معينة صلاة الظهر صلاة العصر طلع بدري اول واحد طالع من المسجد وراح على الطريق العمومي اللي كل الصحابة بيمشوا فيه علشان كل واحد يروح بيته من طريق جانبي
قال فمر ابو بكر فسألته عن اية من كتاب الله وانها لمعي انا مش بسأل لانها مش عارفها يعني ولا عارف تفسيرها لأ ده عارفها بس سبيبة كده لما اقول له ايه ما تقول في قوله تعالى كزا كزا جايز يقول لي طب تعال بس تعال بس
نمشي نتغدى بقى ولا حاجة ومش عارف ايه واقول لك في السكة يبقى اصاب ايه؟ اصاب حاجته دون ان يريق ماء وجهه هو بيقول لك سألته عن اية من كتاب الله
وانها لمعي لست جاهلا بها ما سألته الا رجاء ان يشبعني كان يقول لي طب تعال بس نتكلم واحنا ماشيين في الطريق وادي احنا ماشيين فجأة دخلنا البيت عنده هيقول له يعني هيقول له ممكن يصادف طعام ولا حاجة يقول له خلاص كل معنا
يبقى خلاص ايه اكل قال فمر ولم يفعل ابو بكر الصديق قال له اه والله ادي الاية كزا كزا كزا معناها كزا كزا والسلام عليكم مر ولم يفعل قال ثم جاء عمر
مر عليه عمر قال فسألته عن اية من كتاب الله وانها لمعي ما سألته الا رجاء ان يشبعني في بعض الروايات الا رجاء ان يستتبعني يقول لي اتبعني فمر ولم يفعل
ما راحش هو بقى لابو بكر الصديق وخبط عليه وقال له معلش انا جعان ولا الكلام ده ولا اروح لعمر ما حصلش فظل واقفا قال حتى مر بي ابو القاسم صلى الله عليه وسلم
فلما رآني تبسم وعرف ما بي قال ابا هر الحق اهو رجاء ان يستتبعا شوف بقى اخلاق النبي عليه الصلاة والسلام قال فتبسم دي نمرة واحد وعرف ما بي وقال ابا هر
شف الاخلاق تبسم الاول ليه؟ لان اه آآ هذا التبسم يعني آآ يمد جسور الدفء انت لما تضحك لواحد لا سيما هو مش عارف انت مش عارف هو جاي ليه
يعني انت قابلت واحد على باب البيت والكلام ده جالك فاول ما شفته ضحكت له انت مش عارف هو جاي ليه؟ ممكن بعد كده تكشر منه او بعد كده تنهره
لما يقول لك القضية اللي هو جاي عشانها لكن ابتداء ابتسم النبي صلى الله عليه وسلم لما رأى ابا هريرة فيعني ايه؟ كأنه اغرى ابا هريرة ان هو يتكلم قال وعرف ما بي
دراسة النبي عليه الصلاة والسلام من حسن خلقه صلى الله عليه وسلم انه رخم كنيته ما قالش يا ابا هريرة لأ زي ما احنا بنقول كده دلعه يعني وطبعا انت لما بترخم اسم انسان
يدل على ان بينك وبينه ود يعني مسلا ساعات كده يبقى اسمه محمد. تقول لي يا ابو حميد خلاص ابراهيم تقول له يا حنف ما هو حنف ده ابراهيم حنيف يعني عشان ابراهيم حنيفا
ابراهيم حنيف يعني فبيقول له يا حنف مسلا آآ محمد تقول له يا حمودة محمود قصدي تقول له يا حمودة يعني عايز اقول ايه لما بتدلع بني ادم ها بيت ايه يبقى كأن ده ايه بين يعني ما فيش كلفة بينك وبينه
فلما قال له ابا هر الحق يبقى انا عندي ابتسامة وصلى الله عليه وسلم اشاع الدفء ومد جسور الود ها وبعدين قال له ابا هر كمان يبقى ده يدل على ايه؟ على ان
المسألة فيها قرب يعني فابو هريرة انطلق وخلف النبي صلى الله عليه وسلم دخل البيت النبي صلى الله عليه وسلم اول ما دخل وجد اناء فيه لبن قال لاهل بيته
من اين هذا اللبن؟ قالوا اهداه لك فلان ابو هريرة استبشر بقى عارف يعني لبن وهيشرب بقى ويملى بطنه وبتاع مع هيئة واقع اهو بقول لك بيغمى عليه من الجوع
فقال النبي صلى الله عليه وسلم ابا هر الحق باهل الصفة فادعهم لنا يشركوننا في هذا اللبن هو اللبن ده يطلع ايه؟ ده كوباية لبن اهل الصفة كما صنف العلماء فيهم كان عددهم احيانا يصل الى ربعمية
واحيانا يقل الى دون المئة خلوهم اقل من مية ابو هريرة بيقول فاحزنني ذلك وما يفعل هذا اللبن في اهل الصفة لقد كنت ارجو ان اشرب شربة لكن بالنزام ده مش هيلاقي حاجة هو بوقه واحد اللي هيلاقيه
ثم امر اخر احزنني انني الذي ادعوهم وان الذي اسقيهم وساق القوم اخرهم شربا. يعني انا مش هيفضل لي حاجة باختصار هم هيشربوا لانهم اضياف وانا اللي باناوله مش عارف ايه والكلام ده
لكنه قال ما كان يقوله الصحابة الاخيار الابرار ومن سار على منوالهم الى ان تقوم الساعة ولم يكن من طاعة الله ولا طاعة رسوله بد نفز الاوامر هتكسب حتى لو كان ظاهر الامر الشناعة من وجهة نظرك
واستمع الى كتاب الله عز وجل ولو انا كتبنا عليهم ان اقتلوا انفسكم او اخرجوا من دياركم ما فعلوه الا قليل منهم وده حاجة صعبة جدا. واحد يقول لواحد ادبح نفسه بالسكينة
مسلا او سب بيتك وامش في الصحرا بلا بيت مسألة شاقة ما فعلوه الا قليل منهم. ولو انهم فعلوا ما يوعظون به برغم ان ظاهره الشناعة بالنسبة المكلف لكان خيرا لهم واشد تثبيتا. واذا لاتيناهم من لدنا اجرا عظيما ولهديناهم صراطا مستقيما
ده اية من كتاب الله وفيه نظائر لها اما من سنة النبي صلى الله عليه وسلم فروى مسلم في صحيحه عن رفع ابن خديج رضي الله عنه قال جاءني بعض عمومتي
وقال نهانا رسول الله صلى الله عليه وسلم عن شيء كان لنا نافعا. اللي هو كراء الارض وطاعة الله ورسوله انفع ده عم رافع ابن خديجة وانا بقول الكلام ده
انا باجر عندي ارض لكن انا لست رجل مزارعا. ما اناش فلاح طب هسيب الارض تبور لأ اأجرها لواحد بيعرف يزرع ونتفق على الشطر التلت والتلتين الربع وتلت تربع زي ما نتفق في الاخر انا هستفيد كصاحب ارض وهو يستفيد كمزارع
النبي عليه الصلاة والسلام حرم هذا. طبعا الكلام ده نسخ بعد ذلك وابيح بعد ذلك لكن في مرحلة من المراحل كان هذا كراء الارض منع اللي هو بيتكلم عنه عم رافع ابن خديجة. يقول
نهانا رسول الله صلى الله عليه وسلم عن شيء كان لنا نافعا وطاعة الله ورسوله انفع حتى وان كان زاهر الامر الخسارة بالنسبة له ان الارض على الاقل مش هتتأجر هتفضل بايرة
فده بقى ايه؟ ده بقى العنوان الذي يظلل كل مؤمن ولم يكن من طاعة الله ولا طاعة رسوله بد راح ابو هريرة الى الصفة جاب اهل الصفة جلسوا كلهم النبي عليه الصلاة والسلام برك على الاناء
وسمى الله سبحانه وتعالى واعطاه ابا هريرة اسقهم يا يجي يدي الاناء للراجل الاولاني يشرب لما يملى بطنه والاناء كما هو اللبن زي ما هو لم ينقص ياخد الاناء يديه للتاني اللي التالت الرابع الايه؟ المية
هنفترض يعني العدد كان ميت انسان خلاص والاناء مليان زي ما هو فابو هريرة خلاص وصل للنبي عليه الصلاة والسلام بعد ما الضيوف كلهم شربوا اهل الصفة الذين تركوا اموالهم وديارهم لله ورسوله وكانوا فقراء عشان كده
قاعدين في المسجد فقراء اي حد يتصدق عليهم الكلام ده وكان ابو هريرة من اهل الصفة تمام يعني هو ما كنش بعيد عنهم يعني انما كان معهم اول ما ابو هريرة اتى بالاناء الدال للنبي عليه الصلاة والسلام
قال فنظر الي النبي صلى الله عليه وسلم وتبسم كانه كان عارف برضو ان ابا هريرة بيقول لنفسه كده الكلمتين اللي هو قالهم اللي زعل عشانهم يعني آآ اهل الصفة واناء لبن. طب وهنشربه انا. انا اولى. ده انا هموت من الجوع
ها وبعدين كمان انا اخر الناس فانا اخر اللي هيشربوا مش هيتفضل لبن. الهواجس دي النبي عليه الصلاة والسلام ادركها ولذلك بعد ما خلص ابو هريرة وادى الاناء للنبي عليه الصلاة والسلام
قال فنظر الي وتبسم وقال ابا هر لم يبق الا انا وانت في كل الجامع ده كله شربوا لبن زي ما هو ها كانه يقول ما تقول لنفسك الان وما هو وزن هواجسك
كنت خايف ما تشربش ولا تلاقي لبن ولا الكلام ده قال ابا ابا ابا هر لم يبق الا انا وانت فقلت له صدقت يا رسول الله قال ابا هر اقعد
قال فقعدت قال اشرب فشرب اشرب فشربت اشرب بشارات اشرب قلت والذي بعثك بالحق لا اجد له مسلكا خلاص معدته هتنفجر لا اجد له مسلكا فقال ارني خد الاناء ثم سمى الله عز وجل وشرب الفضلة التي بقيت في الاناء
اي انسان عاقل عنده دماغ سمع الحديس ده الحديس ده فيه اي معنى مما قالوا هذا الصبي انه كان بيطارد الصحابة والصحابة كمان يردون يعني حتى مش كان يعني مش كان
ده ده ده هو ده الكذب والافتراء. فعلا الا جعفر بن ابي طالب. انعم جعفر بن ابي طالب كان يحب ابا هريرة وكان كثيرا ما اذا لقي ابا هريرة كان يدعوه الى الطعام
بل في طريق من طرق الاحاديث ان بعد الوقعة دي ما خلصت وانتهت حدث بها ابو هريرة رضي الله عنه عمر ابن الخطاب قال لعمر فاكر لما اليوم الفلاني لما سألتك عن كزا وكزا وكزا الحقيقة انا كنت بسألك كنت جائعا جدا
وكان نفسي تقول لي تعال قال فندم عمر كأن عمر ندم ان هو لم يفطر لما يريده ابو هريرة كان على الاقل اخذوا واساة. الصحابة دول مش هتلاقي اخوات شقق زيهم ابدا
تعيش حب ابدا ابدا بين اتنين كما تجده بين الصحابة رضي الله عنه. اخى النبي صلى الله عليه وسلم بينهم واخدوا مم حلو الاخلاق والشمائل والكلام ده من النبي عليه الصلاة والسلام وما كانش كلام نزري زي حالاتنا كده يسمع ويقلب يسمع ويقلب لأ
كان يسمع وينفز ما كنش حد يقول للنبي لأ ابدا وكانت اخلاقه الطيبة صلى الله عليه وسلم تشملهم وتظللهم جميعا ادي القصة اللي هو بيقول لك كان يطارد الصحابة عشان ياكل وهم يردونه من على الابواب
هي دي القصة ده ده منتهى التعفف منتهى التعفف حر وابو هريرة من هؤلاء الاحرار لا يفعلون هذا بل انه لم يبح للنبي صلى الله عليه وسلم بما في نفسه
لو ان النبي صلى الله عليه وسلم تركه ما اظن ابو هريرة سيذهب وان ذهب فهي عادة له لانه كان يقول كنت امشي مع النبي صلى الله عليه وسلم على ملء بطني يدي مع يده
في اي مكان ابو هريرة مع النبي عليه الصلاة والسلام. ازا النبي صلى الله عليه وسلم طعن كان بيطعم ابو هريرة لكن على الاقل في هذا الحديث ان النبي صلى الله عليه وسلم هو الذي
فهم ما في قلب ابي هريرة الحر لا يقف ابدا بباب نذل عموما شف الشافعي بيقول وهو بيتكلم عن الاحرار يعني لقلع درس وضرب نفس ونزع نفس ورد امس وقر برد وقود فرض ودبغ جلد بغير شمس
وده كله مستحيل اللي انا بقوله ده في في مستحيلات ها لا لا لا ولا فرد ودبغ جلد بغير شمس كل ده اهون من وقفة الحر يرجو نوالا بباب نحس
يعني انا لما لما اخلع ضرس ولا ارد امبارح كمان وان انا احط الجلد في البرد عشان انشفه. يعني الحاجات كلها اما ضرب من دروب المستحيل واما مستحيل واما شبه مستحيل
يقول لك الحر ما يعملش كده لا يقف ابدا يطلب نوالا ولا احسانا من باب نحس ده المحور الاول وقصة جوع ابي هريرة تكررت كثيرا. كما قلت لكم كان من اهل الصفة
وترك اهله وبلده مهاجرا الى الله ورسوله ده انا اقول لك كمان مما يدل على كرم ابي هريرة. اول ما ابو هريرة اسلم الحديث في صحيح البخاري آآ كان النبي صلى الله عليه وسلم في خيبر
كان ابو هريرة معه عبد وانت عارف العبد زمان كان عبارة عن فلوس اتعزرت اشوف لي راس راسين تلاتة بعهم فالعبد ده عبارة عن فلوس المهم ان العبد ضل من ابي هريرة
افترقا في رواية انه ابق هرب يعني من ابي هريرة ابو هريرة قعد يدور عليه ما لقهوش لما جاء النبي صلى الله عليه وسلم قال من خيبر واسلم ابو هريرة
اذا العبد جاء مسلما ابو هريرة جالس النبي صلى الله عليه وسلم جالس العبد جه فقال النبي صلى الله عليه وسلم يا ابا هريرة هذا عبدك او هذا آآ رقيقك او
غلامك ما قالش عبدك هذا غلامك قال يا رسول الله هو حر لوجه الله اهو يعني معه فلوس اهو معه فلوس وتصدق بها. قال يا رسول الله هو حر لوجه الله
العنوان التاني قال لك اول ما اسلم طلب الغنيمة اول ما اسلم طلب الغنيمة فاهانه صحابي في حضرة النبي صلى الله عليه وسلم ومع ذلك النبي عليه الصلاة والسلام ما ردش عنه
عايز يقول لك انه كان محتقر يعني اتشتم في مجلس النبي عليه الصلاة والسلام. والنبي سايب الناس يشتموا فيه لو كان يعني له قيمة يعني وله رصيد لا على الاقل زجر القائل
الفهم نعمة شف الخبر الخبر ده رواه البخاري في صحيحه معلقا معلقا يعني ايه؟ يعني محذوف اول اسناده يعني وصله ابو داوود وابن الجارود في المنتقى وغيرهما ان ابا هريرة
وهو جالس مع النبي عليه الصلاة والسلام كان النبي صلى الله عليه وسلم كان ارسل ابان ابن سعيد بن العاص على سرية ارسله الى المدينة قبل نجد وايه معروف ان الغنيمة ما بياخدهاش الا من الا من اشترك في الواقعة
الشرك في الحرب فالمهم آآ الرسول صلى الله عليه وسلم آآ جالس وجالس ابو هريرة وابان جاي من السفرية بتاعته قال يا رسول الله اقسم لنا اقسم لنا فقال ابو هريرة يا رسول الله لا تقسم له
قال لا قال ابو هريرة يا رسول الله لا تقسم لهم فابان قال ايه؟ قال لي بابي بيقل لابي هريرة يا وبر تحضر من رأس ضأن او تدأدأ من قدوم ضأن
ها فقال له النبي صلى الله عليه وسلم اجلس يا ابانا ادي القصة كلها ايه بقى كلام سعيد؟ ابان ابن سعيد بقول لابي هريرة يا وبر تحضر من رأس ضأن
الوبر ده عبارة عن دويبة صغيرة تشبه الفأر تسكن في الجبال والضأن اللي هو الجبل رأس الجبل يعني فكأنه بيقول له ايه؟ انت كالفأر الذي جاء من قمة الجبل يعني ليس لك قيمة رأيك لا قيمة له. يعني يريد ابان
ان هو ايه يحقر رأي ابي هريرة في المسألة دي بيقول هو انت لا في العروة ولا في النفيس. ده انت حتة وبر نزل من آآ من رأس جبل فقال لك الرسول صلى الله عليه وسلم
ما ردش عن ابي هريرة يبقى ما لوش منزلة طيب طبعا هو نساء النبي صلى الله عليه وسلم قال اجلس يا ابان اجلس يا ابان دي فيها معنى اسكت ولكن انا هقول لك على حاجة
ملزمة طبعا احنا كلنا عارفين حديس الافك وانه لم يمر بالمسلمين واقعة كادت ان تمزق المجتمع المسلم مثل واقعة الافك ورميت عائشة حبيبة رسول الله صلى الله عليه وسلم طاهرة الزيل
المبرأة من فوق سبع سماوات اتهمت بالزنا الرسول عليه الصلاة والسلام بدأ يستشير اصحابه في فراق اهله بامر عائشة استشار علي ابن ابي طالب فعلي ابن ابي طالب رضي الله عنه لما شاف النبي صلى الله عليه وسلم يعني متأزم
والمسألة فعلا فتت في عضده قال يا رسول الله النساء غيرها كثير طلقها يعني وتزوج غيرها والنساء وغيرها كثير سأل اسامة ابن زيد قال يا رسول الله هم اهلك ما نعلم الا خيرا
سأل بريرة الجارية ها يا بريرة ما تقولين في عائشة قالت والله لا اغمض عليها شيئا قط ما فيهاش عيب الا عيبا واحدا انها كانت جارية حديثة السن تنام عن عجين اهلها فتأتي الداجن فتأكله. ادي كل العيب اللي عند عائشة
حديثة السن لسه سنها صغير ما تعرفش تدبر البيت ولا معاش البيت ولا الكلام ده. كانت لما تعجن العجين ما كانتش بتغطيه كانت تسيبه مكشوف. تيجي المعزة يجي الجدي بتاع يقوم واكل العجين. ادي اللي عند عائشة
فالنبي عليه الصلاة والسلام وهو مستوثق من براءة اهله لكنه منتظر الوحي بعد ما عمل الجولاني بين بين اصحابه صعد المنبر وقال ايها الناس من يعذرني برجل بلغني اذاه في اهلي
والله ما اعلم عن اهلي الا خيرا فقام سعد بن معاذ سعد ابن معاذ ده اهتز له عرش الرحمن يوم مات ودي ما حصلتش لبني ادم غير سعد ما حدثت لانسان قط
وعرش الرحمن ده حاجة مش بسيطة الرحمن على العرش استوى ملك السماوات والارض استوى على العرش. العرش ده الكرسي ده اهتز يوم ما تسعد قام سعد بن معاذ قال يا رسول الله انا اعذرك منه
ان كان من الاوس ضربت عنقه. لانه هو كان سيد الاوس وان كان من الخزر وان كان من اخواننا من الخزرج امرتنا ففعلنا امرك برضو ما احب ان يفتات على سعد بن عبادة لان سعد ابن عبادة رئيس الخزرج
وانتم طبعا آآ عارفين ان كان بين الاوس والقزر الزمان في الجاهلية منافسات ومطاحنات وحروب وقتلى ودماء واموال واعراض كانت القصة ضايعة بين الاوس والخزرج فبرضو يعني النفوس ممكن يكون فيها شيء
فساد بن معاذ تكلم عما يملك اتكلم كلام واضح وصريح ومباشر ان كان من الاوس ضربت عنقه حتى مش قال له امرتني فضربت عنقه لان اللي يؤزي النبي عليه الصلاة والسلام مش محتاج انا اخد ازن
انا اضرب رقبته على طول لكن لما جه زكر الخزرج قال وان كان من اخواننا ادي اول احتراز من الخزرج امرتنا ادي تاني احتراز لان لما الرسول عليه الصلاة والسلام بيقول لسعد بن معاذ وهو من الاوس اضرب رأس فلان بالخزرج ما فيش حد هيفتح بقه
ما يعرفش يفتح بقه ويقول للنبي ليه انا ما كنت قل لي انا اللي اقتله انا من الخزرج والمش عارف ايه لان النبي عليه الصلاة والسلام قال دعوها فانها منتنة
فسعد بن معاذ احترز باحترازين الاحتراز الاولاني قال ما قال اخواننا الاحتراز التاني لما قال امرتنا برغم هذا الاحتراز سعد بن عبادة ما عجبوش الكلام قال والله لا تقدر ولا تستطيع
انك تقرب من حد من الخزرج يعني طبعا دي مش معناها ان هو سعد ابن آآ عبادة رضي الله عنه بيدافع عن الخزرج. لأ عايز يقول لو واحد من الخلل تورط انا يشرفني اقطع رقبتي
انت هتقطع رقبته بمناسبة ايه وانا شغلتي ايه يعني؟ لما واحد من قبيلتي انا يؤذي النبي عليه الصلاة والسلام ده ما يفضلش حي هو سعد ابن ريدة عايز يقول له كده
مش معترض على الكلام ده. ليه؟ لان الانتقام من ساب النبي شرف ما يعديش سعد ابن عبادة فقام سعد ابن آآ قام اسيد ابن حضير فقال سعد ابن بدر انك منافق وتجادل عن المنافقين
كل ده والنبي صلى الله عليه وسلم واقف على المنبر قال حتى هم الحيان الاوس والخزرج ان يتقاتلا بالسلاح في المسجد من الغم اللي ركب المجتمع المسلم بسبب تكدر خاطر النبي عليه الصلاة والسلام من اتهام امرأته العفيفة
طاهرة الذيل بالزنا يقول لك ما احنا آآ ما فيش المجتمع المسلم ما ذاق مثلها قط الرسول عليه الصلاة والسلام واقفة على المنبر كل اللي عمله انه لا زال يخفضهم
يعمل لهم كده بايديه لا زال يخفضهم حتى سكنوا يبقى على مقتضى هذا القول النبي صلى الله عليه وسلم ما دافعش عن سعد ابن عبادة لما اسيد ابن حضير قال له انك منافق وتجادل على المنافقين ومش عارف ايه يبقى خلاص منافق
بهذا الاعتبار علشان النبي عليه الصلاة والسلام ممكن فيه انسان عاقل يقول هذا الكلام لما اختصم علي والعباس رضي الله عنهما والحديث في صحيح مسلم عمر بن الخطاب جالس مع عثمان بن عفان ومع مجموعة من الصحابة
حتى جاء غلامه يرفأ اسمه كده يعني اظن آآ يرفأ او آآ هو راوي الحديث مالك ابن اوس ابن الحدثان والغلام بتاع عمر اسمه يرفأ المهم دخل مالك ابن اوس يعني عهد بعيد بالرواية او يرفأ غلام عمر قال له هل لك في العباس؟ هل لك في علي
قال له ادخل دخل علي بن ابي طالب جلس معهم. بعد شوية كده قال هل لك في العباس ابن عبد المطلب قال له يدخل دخل اول ما العباس رأى علي ابن ابي طالب شتمه
بعدة شتائم مذكورة في صحيح مسلم فقالت الجماعة يا امير المؤمنين خلص احدهما من الاخر ريحهم من بعض اسمع من ده واسمع من ده وسلكهم من بعض حدث حوار طويل بين بينهم. يبقى عمر بن الخطاب لما سكت
عن شتيمة العباس لعلي ابن ابي طالب. يبقى ده اقر يعني ممكن واحد يستغل يقول لك ايه شتم بحضرته ولم يرد عنه يبقى كده اهانه بيقر على هذا الكلام ادي افكار
ادي القصة بتاعة آآ ان صحابي اهانه في مجلس النبي صلى الله عليه وسلم ولم يدفع النبي عنه ده قوله اجلس يا ابان معناه انه لم يرتضي قول ابانا ليه؟ لان الواقعة نفسها
لا الغنيمة نفسها ابا ليس له فيها وده رأي قاله ابو هريرة وابان رد عليه وفي رواية اخرى ان المسألة معكوسة كمان واللي عايز يشوف القصة دي يراجع فتح الباري لحافظ ابن حجر العسقلاني جمع الرواية بين الروايات واتى بالرواية والرواية المقلوبة ووفق بينهما احسن توفيق
فالنهاردة لما ييجي يقول ان اهين في حضرة النبي ادي القصة كلها. عشان كده انا بقول لكم لا تأخذوا دينكم من صحيفة ولا مجلة لا تأخذوا دينكم الا ممن تعتقدون ديانته وعلمه
احنا في زمان الفتن فيها مستعرة وكما قال النبي صلى الله عليه وسلم في الحديث الصحيح انها ستكون سنون خداعات يخون فيها الامين ويؤتمن فيها الخائن ويصدق فيها الكاذب ويكذب فيها الصادق
وينطق فيها الرويبضة قالوا من الرويبضة يا رسول الله؟ قال الرجل التافه يتكلم في امر العامة الرجل التافه يتكلم في امر العامة الذي يتكلم باسمك تافه ما عندوش كلام يقوله
لا يحسن الكلام ما عندوش لا فكر ولا عنده عقل ولا عنده روية ولا لكن انا يعني كما قلت لكم انا مستغرب جدا ان يشتم صحابة النبي صلى الله عليه وسلم
في بلاد السنة. واديك شايف انا بجيب المحاور محور محور وبقول لك اهوت المحاور دي شكلها ايه؟ واصل القصة ايه آآ المحور اللي بعد كده بيقول لك كان ناهما للطعام خلاص
فتناها قالت عائشة انه رجل مهزار وسلك سلوكا مع الاطفال يجعل منهم مجرد اراجوز طب رجل مهزار مش عيبة حتى عندنا راجل بيهزر يعني خفيف الزل يعني فلو ثبت ان عائشة قالت هذا
فهو ده المعنى انه خفيف الروح وانا اقول لك بقى اللي هو بيقول لك كان بيسلك سلوكا مع الاطفال يجعله مجرد اراجوز. انا اقول لك القصة ايه بقى عشان تعرف
هؤلاء في قلبهم تعظيم للنبي صلى الله عليه وسلم مش هقول للصحابة ام لا لان ما فيش حد في قلبه تعظيم للنبي يتكلم عن واحد من الصحابة بالطريقة دي. ابدا
الواقعة اللي انا هقولها دي صحيحة على شرط مسلم رواها الامام ابن سعد في كتاب الطبقات حتى انا يعني من زمان وانا القضية دي آآ امامي حافز سند ابن سعد حتى
حافظوا لما لقيت القصة دي وقعدت ادور على اصل الحكايات والكلام ده اهو وقفت على سند ابن سعد. صحيح انه على شط مسلم يعني ابن سعد قال اخبرني عن عفان ابن مسلم وعارم ابن الفضل
قال حدثنا حماد بن سلمة عن ثابت بن اسهم الجولاني عن ابي رافع الصائغ ابو رفع الصيد ده اسمه نفيع كل السنة ده على شرط مسلم. طبعا هو كله على يعني آآ
اللي هو يعني اللي خلاني ما اقولش على شط البخاري ان حمادي بن سلمة من افراد مسلم وطبعا عاري من ابن الفضل ده من افراد البخاري ها لكن عفان ابن مسلم اللي هو اقترن بعارم ابن الفضل ده من رجال الشيخين. شيخ البخاري ويروا عنه مسلم بواسطة
ابو هريرة بيقول ايه؟ ما رأى اسمه ابو نفيع. طبعا نفيع ابو رفع الساق ده رجل ادرك الجاهلية ها ادرك الجاهلية مخضرم يعني يقول كان مروان ابن الحكم الامير يستخلف ابا هريرة على المدينة
معنى يستخلفه يعني ايه يعني ابو هريرة الامير بتاع المدينة فكان ابو هريرة يركب دابته وهو يقول اوسعوا للامير ها انا قلت لك زي ما بقول لك خفيف الروح اوسعوا للامير
وكان يأتي الاطفال وهم يلعبون. الغلمان الصغار خلي بالك ده وهو مين وهو امير المدينة امير المدينة مش صحابي بقى لأ يعني امير المدينة. انت عارف الامير بقى يعني قض اتهدب عليك قدي. بيبقى ماشي كده مناخيره عاملة كده كده
لفوق ازا اي حد خاطبه خطاب كده ولا مش كده مش عارف ما جابش العبارة كما ينبغي وبتاع يا ويله فده امير بقى متلبس بالامارة وكمان صحابي والكلام ده فكان بيحب يهزر مع الولاد ييجي يلاقي ولاد بيلعبوا لعبة معينة كانت اسمها لعبة الاعراب او لعبة الغراب
فيقوم جاي جري في وسطهم اول ما يجري في وسطهم فجأة زي اي واحد يقوم العيال يفزعوا ويصرخوا يجري يمين ويقعد يجري شمال والكلام ده ده يعيب ابو هريرة يعني انت لما تيجي تكون راجل كده آآ كبارة. يا اخي ده حتى حتى الواحد لما يكون كبير
تواضعه بيبقى له طعم تنازله بيبقى له طعم البساطة بتاعته بيبقى لها طعم يعني ييجي يطبطب على ولده يقول لك ايه الاب الانسان ها ده انا شفت مرة زمان في معرض الكتاب الدولي كانوا ايام آآ
يعني في بعد تسعينيات اه بعد سنة تسعين بشوية كده كان الجناح العراقي انذاك بيوزع كتاب عن الرئيس العراقي صدام حسين وكل كتاب مصور كله كتاب مصور يحط ايده على الفرس
يكتبوا تحتها الفارس لمجرد ان حط ايده على راس الحصان بيصلي على سجادة المؤمن بينطط كورة الرياضي ها ماسك شجرة الزراعي ها فانا بقول لك لما يكون الواحد كبير قوي يعمل حاجة تكة كده يا سلام على المقالات والبتاع والكلام ده وقل لك بقى التواضع وفعلا الكبير لما بيتواضع
تواضعه له طعم يعني الرسول عليه الصلاة والسلام مسلا لما يوطي على انسان عشان يسمع له لما جارية وده في صحيح مسلم كانت جارية في عقلها شيء كانت تاخد بيد النبي صلى الله عليه وسلم وتلف به في شوارع المدينة ما ينزع يده من يدها
انت اول ما بتسمع الكلام ده صلى الله عليه وسلم بتقول دي هي الاخلاق لما يجي واحد امير كبير واحد يقابله بعبارة خشنة فيقابلها بعبارة لطيفة يزيد في نفوس الخلق
هو عمر بن الخطاب رضي الله عنه مثلا لما كان ينام تحت شجرة ولا عنده حراس ولا عنده الكلام ده كان وقافا عند كتاب الله لما الاحنف ابن قيس عمه قال له الحر ابن قيس
قال له ارجو ما اكونش اخطأت في الاحنف. آآ الحر بن قيس قال لابن اخي يا ابن اخي ادخلني على هذا الامير فان لك وجها فاول ما دخل الحر ابن قيس قالوا هيه يا ابن الخطاب والله ما تعطينا الجزل ولا تحكم فينا بالعدل
وده مين بقى ده عمر بن الخطاب قال فهم به عمر هيعاقبه فابن اخي الحر ده قال لامير المؤمنين يا امير المؤمنين والكاظمين الغيظ والعافين عن الناس لقال له خذ العفو وامر بالعرف واعرض عن الجاهلين. وهذا من الجاهلين
وفي رواية تانية قال والكاظمين الغيظ والعافين عن الناس والله يحب المحسنين قال فسكت عمر وكان وقافا عند كتاب الله اول ما تزكره يقف فورا عمر ابن عبد العزيز رضي الله عنه وسلم لما دخل على
بيتفقد الزكاة فكان من ضمن الزكاة مسك عنبر مسك اوضة غرفة للمسك وانت عارف المسك ريحته بتطلع كده اول ما دخل عمر ابن عبدالعزيز غرفة المسك قام سادد مناخيره قالوا له عملت كده ليه يا امير المؤمنين؟ قال رائحة المسك. ما ليش حق فيها
وهل ينتفع منه الا بريحه تلاقي ده فين حتى برغم ان ده لا حرج على عمر ان يفعل هذا العطر في الجو هنعمل ايه يعني؟ لخد جرم ولا حط ولا الكلام ده. لكن ام سادد مناخيره
يزيد عندك عمر ولا لأ يزيد انا شفت تكة بسيطة اهي عشان كده كل ما اللسان يكون كبيرا لابد ان يكون نبيلا لابد ان يكون فاضلا لابد ان يكون حكيما حليما
ما يجيش اي واحد يستفزه فيقوم يلبس الشهرة بتاعته ويلبس المكانة بتاعته ويرد على الراجل الصاع صاعين. ويقول له وبص لنفسك انت بتكلم مين لأ كلما تواضع الكبير تواضعه بيبقى له ايه؟ فده ابو هريرة امير المدينة
لما يدخل يهزر مع الواد يلعب فيهم داخل في وسطهم ورامي نفسه في وسطهم يوم العيال يفزعوا لان مفاجأة برضو ايا كان اللي رمى نفسه. انت احنا نفسنا لو كلنا قاعدين مع بعض فجأة لقينا واحد حاجة تبت من السقف
مش لازم حية ولا لازم فار ولا لازم اي حاجة. اي حاجة وقعت من السقف احنا كلنا بنتخض وايه ده مسلا دخل واحد فجأة من غير ما يقول احم احم ولا مش عارف ايه الكلام ده. كلنا بنتخض
ودول غلمان بيلعبوا فجأة لقوا واحد رمى نفسه في وسطهم هو ده اللي بيقول انه كان بيعمل مع الاطفال اشياء تخلي منه مجرد اراجوز هو ده ابو هريرة ولما كان يركب البغلة بتاعته
ويدخل السوق يقول اوسعوا للامير اوسعوا للامير هريرة لا عنده امارة ولا يحزنون وبعدين كان لابس آآ قميص من الكتان الكتان يعني فخم يعني فتمخط فيه نف فيه يعني وقال بخ بخ
ابو هريرة يتمخط في الكتان يعني حاجة املا يعني وقال له عبدالله بن رافع يا ابا هريرة كما في الترمذي آآ لما آآ كنيت بابي هريرة فقال الا تخافني ليه؟ هر
ممكن يعضه. يعني هو ابو هريرة بقول لك كان زي تعبيرنا احنا خفيف الروح ها بيقول له ليه لماذا كنف بابي هريرة قال له انت مش خايف مني ولا ايه
يعني ايه مش فيه ولا عض ولا الكلام ده فشوف المؤدب قال له ايه قال والله اني لاهابك هيبة علم وهيبة صحبة ها مش قال له اخافك لما اقول الا الا الا تخافني؟ الا قال والله بلى
اني لاهابك قال له انا ليه كنيته بابي هريرة؟ قال كان عندي هرة وكنت باخدها معي واحطها في كمي ها ده بعد ما اللي يشوفوها في كم وبتاع قيل لي ابو هريرة
وحتى لما كان حد يقول له يا ابا هريرة يقول له قل يا ابا هر الذكر عندي خير من الانثى الذكر عندي خير من الانثى. يقول له يا ابا هر. ما يقولوش يا ابو هريرة يعني
فكان حلو الشمائل حلوة الشمائل لطيف المعشر بسيطا سهلا فش عنده لا كبر ولا عنده الكلام دهوت فيقوم يفسر هذا عند مرضى العقول ولا اقول مرضى القلوب وان كان يعني القلب آآ اذا علقت قرينة خارجية بالقلب بانهاء الحكم ممكن نعلقه بها
كان ممكن احكم على ما في قلب انسان بقرينة خارجية والكلام ده انا ذكرته قبل ذلك وربما يكون بعض الناس او كثير من الناس نسيه لان كثرة كلامه ينسي بعضه بعضا. لكن لا مش لا لا اقيم الدليل الان. لكن
على الاقل ده مريض عقلي عقله مريض اللي يخلي من محاسن ابي هريرة يقلبها سوءا اذا محاسن اللاتي ادل بها عدت عيوبا فقل لي كيف اعتذر الحاجة الجميلة اللي انا بعملها تقلبها لي تخليها سيئة. قل لي اعتزر ازاي؟ قل لي اعمل ايه
الله! ازا كان الجميل بتقلبه سيء. امال السيء هتعمل فيه ايه اذا محاسني اللاتي ادل بها عدة عيوبا فقل لي كيف اعتذر ولبحث صلة ان شاء الله تعالى ان قدر الله وجمعنا بكم مرة اخرى نكمل
ترجمة ابي هريرة رضي الله عنه اقول قولي هذا واستغفر الله العظيم لي ولكم صلى الله وسلم وبارك على نبينا محمد الحمد لله رب العالمين